Uiguurin kieli

Uiguurin kieli (uiguuriksi ئۇيغۇرچە, уйғурчә, uiğurčä tai ئۇيغۇر تىلى, уйғур тили, uiğur tili) on uiguurien puhuma turkkilainen kieli. Sillä on virallisen kielen asema Sinkiangin uiguurien autonomisella alueella Kiinassa.

Kielen katsotaan olevan elinvoimainen ja sen lähin sukulaiskieli on uzbekki.

Levinneisyys ja puhujamäärä
Uiguuria puhutaan Sinkiangin lisäksi sen lähialueilla Kazakstanissa, Uzbekistanissa, Kirgisiassa ja Turkmenistanissa. Pieniä uiguurinkielisiä ryhmiä on myös Saudi-Arabiassa, Turkissa ja Afganistanissa.Jazyki mira: Tjurkskije jazyki (1997): s. 437 Kiinassa uiguureja oli vuoden 1990 väestönlaskennan mukaan 7,2 miljoonaa henkeä. Neuvostoliitossa uiguureja laskettiin vuonna 1989 olevan 262 600 henkeä, joista 227 400 piti uiguuria äidinkielenään. Neuvostoliiton uiguureista 185 300 asui Kazakstanissa, 36 800 Kirgisiassa ja 35 700 Uzbekistanissa.

Historia ja murteet
Uiguurin kieli eli uusuiguuri kuuluu turkkilaisten kielten karlukkilaiseen ryhmän karlukkilais-horezmilaiseen alaryhmään. Sen lähin sukukieli on uzbekki. Karlukkilaisella ryhmällä on välittävä asema turkkilaisten kielten läntisen ja itäisen haaran välillä. Itä-Turkestanissa varhaisella keskiajalla kirjakielenä käytetty muinaisuiguuri kuuluu puolestaan itäisen haaran uiguurilais-oguusilaisen ryhmän uiguurilais-tukyilaiseen alaryhmään.Baskakov (2006): s. 181–182, 187

Nykyinen uiguurin kieli on seurausta uiguurilaisten, karlukkilaisten, kiptšakkilaisten ja oguusilaisten murteiden monimutkaisesta vuorovaikutuksesta, johon ovat osallistuneet myös tadžikki ja Keski-Aasian muut iranilaiset kielet. Muinais- ja uusuiguuria välittäviä kirjakieliä ovat karahanid-uiguuri, horezminturkki, tšagatai ja türki.Baskakov (2006): s. 170–171, 176

Kieli jakautuu kolmeen päämurteeseen. Luoteista eli keskimurretta puhuu suurin osa kansasta Sinkiangin pohjois- ja länsiosissa sekä Keski-Aasian valtioissa. Se jakautuu useisiin paikallismurteisiin. Hotanin eli etelämurretta puhutaan eteläisessä Sinkiangissa. Lobnorin eli itämurre on etelämurteen tavoin kielellisesti varsin yhdenmukainen.

 Fonologia 

 Konsonantit 
BilabiaaliLabiodentaaliAlveolaariPostalveolaariPalataaliVelaariGlottaaliNasaalimnŋKlusiilip | bt | dk | gAffrikaattat͡ʃ | d͡ʒFrikatiivif | vs | zʃ | ʒx | ɣhTremulanttirLateraalilApproksimanttiwj
Lähde:

 Vokaalit 
EtinenKeskinenTakainenSuppeai | yɨuPuolisuppeae | øoPuoliavoinæAvoina
Lähde:

Kirjakieli
Uiguureilla on rikas kirjallinen perintö, jota edellä mainitut kirjakielen vaiheet heijastavat. Kirjoitusjärjestelminä on käytetty turkkilaista riimukirjoitusta, aramealaista, uiguurilaista ja 1000-luvulta lähtien arabialaista kirjaimistoa. Kirjakieli alkoi lähentyä kohti puhuttua kansankieltä 1600-luvulta lähtien.Jazyki mira: Tjurkskije jazyki (1997): s. 438

Kiinan alueella käytetään edelleen arabialaista kirjaimistoa. Neuvostoliitossa siirrytiin vuonna 1930 latinalaiseen ja vuonna 1947 kyrilliseen aakkostoon, jota on täydennetty lisämerkeillä ә, ө, ү, ғ, җ, қ, ң ja һ. Kiinan ja entisen Neuvostoliiton kirjakielet perustuvat molemmat luoteiseen päämurteeseen, mutta niiden normit ovat muotoutuneet eri paikallismurteiden pohjalta.

Sinkiangissa uiguuri toimii alueen virallisena kielenä. Sitä käytetään koulujen, ammattioppilaitosten ja korkeakoulujen opetusvälineenä. Kiinassa ja Keski-Aasian valtioissa julkaistaan uiguurinkielistä kirjallisuutta, sanoma- ja aikakauslehtiä. Kieltä käytetään myös radiossa ja televisiossa.

Nykyisin käytetään latinalaisia, kyrillisiä ja arabialaisia aakkosia. Raamattu käännettiin kokonaisuudessaan uiguuriksi ensimmäistä kertaa vuonna 1950.

 Aakkoset 
Arabialaisen ja kyrillisen aakkoston lisäksi uiguuria voidaan kirjoittaa kahdella eri latinalaisella aakkostolla: Uyƣur Yengi Yeziⱪi (’uiguurin uusi kirjaimisto’; UYY) ja Uyghur Latin Yëziqi (’uiguurin latinalainen kirjaimisto’; ULL). Taulukossa on aakkostojen merkkien vastaavuus arabialaisen aakkoston aakkosjärjestyksen mukaisesti:

 IPA arab. kyr. UYY ULY  ئا/ا А а A a  ئە/ە Ә ә Ə ə E e  ب Б б B b  پ П п P p  پ Т т T t  ج Җ җ J j  چ Ч ч Q q Ch ch  خ Х х H h X x  د Д д D d  ر Р р R r  ز З з Z z  ژ Ж ж Ⱬ ⱬ Zh zh  س С с S s  ش Ш ш X x Sh sh  غ Ғ ғ Ƣ ƣ Gh gh  ف Ф ф F f

 IPA arab. kyr. UYY ULY  ق Қ қ Ⱪ ⱪ Q q  ك К к K k  گ Г г G g  ڭ Ң ң Ng ng  ل Л л L l  م М м M m  ن Н н N n  ھ Һ һ Ⱨ ⱨ H h  ئو/و О о O o  ئۇ/ۇ У у U u  ئۆ/ۆ Ө ө Ɵ ɵ Ö ö  ئۈ/ۈ Ү ү Ü ü  ۋ В в V v W w  ئې/ې Е е E e Ë ë (aik. É é)  ئى/ى И и I i  ي Й й Y y

Kun sana alkaa vokaalilla, arabaialaisella aakkostolla kirjoitettaessa kirjoitetaan vokaalikirjaimen eteen ئ eli hamza pisteettömän yā’-kirjaimen päällä.

 Kielioppi ja sanasto 
Kieliopiltaan uiguuri on muiden turkkilaisten kielten tavoin agglutinoivaa. Verbien taivutus on melko rikasta, koska ne taipuvat persoonan ja luvun lisäksi myös viidessä moduksessa ja kolmessa aikamuodossa. Lisäksi uiguurin verbeissä näkyy aina evidentiaalisuus. Substantiivit taipuvat kuudessa sijaissa, mutta kieliopillista sukua tai määräisyyttä ilmaisevia artikkeleita ei ole. Uiguurin perussanajärjestys on SOV.

Lukusanat 1–10 uiguuriksi:
12345678910birikkiüchtötbeshalteyettesekkiztokkuzon

Lähteet




 Viitteet 

 Aiheesta muualla 

Luokka:Kazakstanin kielet
Luokka:Kiinan kielet
Luokka:Kirgisian kielet
Luokka:Turkkilaiset kielet
Luokka:Uiguurit
Luokka:Uzbekistanin kielet